હોય, તેને સિનેમેટિક છૂટ લઈનેે રજૂ કરી દેવામાં આવે છે. સાઠના દશક સુધી તો હિન્દી ફિલ્મોમાં કોન્સ્ટેબલને વાદળી ગણવેશમાં દર્શાવવામાં આવતા. બીજી એક રૂઢ થઈ ગયેલી બાબત એ હતી કે જ્યારે હીરો વિલનને મારીમારીને અધમૂઓ કરી નાખે અને બધું પતી જાય પછી પોલીસને પહોંચતી દર્શાવવામાં આવે. હવે 1973નું વર્ષ આવે છે અને સલીમ-જાવેદ પોલીસ અધિકારીની ભૂમિકાને ‘જંજીર’ દ્વારા એક નવો જ આયામ આપે છે. ફિલ્મમાં એક પ્રામાણિક પોલીસ અધિકારી બનતા અમિતાભ બચ્ચન પોતાના ખાતા તરફથી વિરોધ થતાં પોતે જ લડવા નીકળી પડે છે. ભ્રષ્ટાચારને સંપૂર્ણપણે નેસ્તનાબૂદ કરવામાં નિષ્ફળ જતાં વિજય હતાશામાં સરી પડે છે. તે સંજોગોમાં ગર્લફ્રેન્ડ (જયા બચ્ચન) વિજયની મદદે આવે છે. ‘જંજીર’માં કાયદો અને વ્યવસ્થાને જાળવવા જતાં કેટલું દબાણ અધિકારીએ સહન કરવું પડતું હોય છે તેનું પણ નિરૂપણ છે.